তিনিচুকীয়াঃ সমগ্ৰ অসমৰে এক অগ্ৰণী পৰিৱেশ সুৰক্ষাৰ সংগঠন 'পৰিৱেশ সুৰক্ষা সমিতি, অসম'-এ ৰাজ্যখনৰ প্ৰভাৱশালী ৰাজনীতিবিদ তথা বৰ্তমানৰ অসম চৰকাৰৰ স্বাস্থ্য আৰু বিত্ত মন্ত্ৰী ড॰ হিমন্ত বিশ্ব শৰ্মালৈ আগবঢ়াইছে 'ভাষাৰ ওজা হেমচন্দ্ৰ বৰুৱা সফল অসমীয়া বঁটা'। এক বিবৃতিযোগে পৰিৱেশ সংগঠনটোৱে সদৰী কৰিছে এই কথা।
দুই দশক পূৰ্বে অসমৰ ৰাজনৈতিক ক্ষেত্ৰখনত এগৰাকী যুৱ নেতা হিচাবে আত্মপ্ৰকাশ কৰাৰ অন্তত বিচক্ষণতাৰ পৰিচয় দাঙি ধৰি গুৰুত্বপূৰ্ণ পদৱীত থাকি বৰ্তমানলৈকে বহু গুৰুত্বপূৰ্ণ চৰকাৰী পদক্ষেপ গ্ৰহণ কৰি ৰাইজৰ মাজত এগৰাকী সক্ৰিয় ৰাজনীতিবিদ আৰু মন্ত্ৰী হিচাবে নিজৰ অৱস্থিতি সবল ৰূপত প্ৰতিষ্ঠা কৰিবলৈ সক্ষম হোৱালৈ চাই এই বঁটাৰ বাবে সংগঠনটোৱে মনোনীত কৰিছে ড॰ হিমন্ত বিশ্ব শৰ্মাৰ নাম। ড॰ হিমন্ত বিশ্ব শৰ্মা কেৱল ৰাজনীতিবিদ বুলিয়েই নহয় এগৰাকী সফল লেখক, বাগ্মী ব্যক্তি হিচাবেও অসমৰ জনমানসত পৰিচিত হ'বলৈ সক্ষম হৈছে বুলিও উল্লেখ কৰিছে সংগঠনটোৱে।
'ভাষাৰ ওজা হেমচন্দ্ৰ বৰুৱা সফল অসমীয়া বঁটা'ৰ লগতে পৰিৱেশ সুৰক্ষাৰ সৈতে নিবিড়ভাবে জড়িত ব্যক্তিকো চলিত বৰ্ষৰ বিশ্ব পৰিৱেশ দিৱসৰ লগত সংগতি ৰাখি প্ৰতিবছৰে 'ভাষাৰ ওজা হেমচন্দ্ৰ বৰুৱা শ্ৰেষ্ঠ পৰিৱেশ কৰ্মী বঁটা' প্ৰদানৰ সিদ্ধান্তৰ কথাও বিবৃতিটোত উল্লেখ কৰিছে সংগঠনটোৱে। দুয়োটা বঁটাতে মান পত্ৰ, শৰাই, স্মাৰক, উপহাৰ আৰু নগদ ধনৰ টোপোলা আগবঢ়োৱা হ'ব বুলি জনাইছে সংগঠনটোৱে।
আমাৰ লক্ষ্য 'News Next One'ক মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা। কিন্তু আপোনাৰ আৰ্থিক সহায় অবিহনে মুক্ত আৰু স্বতন্ত্ৰ সাংবাদিকতা কৰাতো আমাৰ পক্ষে অসম্ভৱ। সোঁতৰ বিপৰীতমুখী এই সাংবাদিকতাৰ ধাৰা অব্যাহত ৰাখিবলৈ আমাক আৰ্থিকভাৱে সহায় কৰক। আমাৰ বেংক একাউণ্ট নম্বৰঃ NEWSNEXTONE.COM, A/C No: 50200046365374, IFSC: HDFC0000758, HDFC BANK, Noonmati Branch।
প্ৰকৃতাৰ্থত আপোচহীন বাতৰি পৰিৱেশনৰ লক্ষ্যৰে বিশ্বব্যাপী গঢ়ি উঠা Independent & Nonprofit সাংবাদিকতাৰ আন্দোলনত ভাগ লোৱা অসমীয়া ভাষাৰ অনলাইন সংবাদ প্ৰতিষ্ঠান News Next One। সততা আৰু দায়ৱদ্ধতাসহকাৰে সাংবাদিকতা কৰিব বিচৰা প্ৰতিজনেই হ'ব পাৰে News Next Oneৰ এই বিপদসংকুল যাত্ৰাৰ অংশীদাৰ।
Thank you for contacting us!
© News Next One. All rights Reserved. Contact editor@newsnextone.com for any query. Powered by: Rongjeng Technologies.
